  Виталий Пронин Арлы быдэ Калык Эшъяськон нуналэ но Удмурт Элькунлэн нуналаз отчы пыро шаерысьтымы адӟем карымон адямиос, ужась коллективъёс. Туспуктэм udmurt.ru сайтысьТуэ, Гуртлэн арезлы луыса, Комиссия гурт удысын ужасьёслы данъян пулын тросгес инты висъяз. Со сяна отчы трос коронавирусэн нюръяськись эмъясъёс но пыризы. Данъян пулэ пыризы Сарапул больницаын ужасьёс, Сарапулын татын гинэ паласькись висёнъёсын курадӟисьёсты эмъяло, уен нуналэн Сарапул котырын но бускель ёросъёсын улӥсьёсты йӧнато. Озьы ик адӟем карымон луиз Дэри ёросысь "Путь Ильича" хозяйстволэн йӧл поттон цехез. Соос сярысь пыр-почгес лыдӟыны быгатӥськоды "Удмурт дунне" газетлэн выль номераз. Нош Ижкарысь 53-тӥ школа 2020-тӥ арын вормиз "Лучшая инклюзивная школа России" конкурсын. 2021-тӥ арын пыриз Россиысь синтэм но ляб адӟись дышетскисьёс понна ужась школаослэн ассоциациязы. 2021-тӥ арын 85 арес тырмиз В.Мамонтов нимо "Италмас" ансамбльлы. Со - Удмурт Элькунлэн огез тодметэз. Аслаз творчествояз удмурт лулчеберетэн, академической искусствоосын тодматэ. Ижысь 9-тӥ больницаысь медсестра Ирина Наймушина ассэ жалятэк ковидлэн вӧлмеменыз нюръяське: калыклы прививкаос пуктылэ, мукет медсестраосты дышетэ. Можга ёросысь Игорь Чо гинэ шаермы немычъёсты будэтэ. Солэн "Аскор" хозяйствоез Россиын 7-тӥ инты басьтэ. Оглом Данъян пулэ 50 мурт но 13 коллектив пыризы. Соослэсь туспуктэмъёссэс Шор площадьын ар ӵоже адӟыны луоз. УД Теги: данъянпул  